pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรียืนยันในที่ประชุมสภาฯ ยืนหยัดได้เพราะไม่เคยเรียกรับผลประโยชน์ แผนงาน/โครงการต้องผ่านการกลั่นกรองของคณะกรรมการทุกระดับ ไม่เคยอนุมัติโครงการใดเป็นพิเศษ
วันศุกร์ที่ 3 กรกฎาคม 2563
นายกรัฐมนตรียืนยันในที่ประชุมสภาฯ ยืนหยัดได้เพราะไม่เคยเรียกรับผลประโยชน์ แผนงาน/โครงการต้องผ่านการกลั่นกรองของคณะกรรมการทุกระดับ ไม่เคยอนุมัติโครงการใดเป็นพิเศษ
นายกรัฐมนตรียืนยันในที่ประชุมสภาฯ ยืนหยัดได้เพราะไม่เคยเรียกรับผลประโยชน์ แผนงาน/โครงการต้องผ่านการกลั่นกรองของคณะกรรมการทุกระดับ ไม่เคยอนุมัติโครงการใดเป็นพิเศษ
วันนี้ (3 ก.ค. 63) เวลา 17.00 น. ณ ห้องประชุมสุริยัน สัปปายะสภาสถาน พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงในการประชุมสภาผู้แทนราษฎรเพื่อพิจารณาร่างพ.ร.บ. งบประมาณรายจ่ายประจําปีงบประมาณ พ.ศ. 2564 ยืนยันไม่เคยเรียกรับผลประโยชน์ การอนุมัติจัดงบประมาณผ่านกลั่นกรองของคณะกรรมการทุกระดับ ไม่เคยอนุมัติโครงการใดเป็นพิเศษ ขณะที่การลงทุน PPP เน้นความโปร่งใส ลดภาระด้านงบประมาณ
นายกรัฐมนตรีชี้แจงถึงแผนงานคมนาคมว่า มีการศึกษาพิจารณาอย่างรอบคอบก่อนที่จะลงมือทํา โดยภาครัฐเน้นการลงทุนร่วมรัฐ-เอกชน หรือ PPP เพราะหากรัฐลงทุนเองจะใช้งบประมาณจํานวนมาก ดังนั้นการลงทุน PPP จะช่วยลดภาระด้านงบประมาณด้านการลงทุนของภาครัฐไปได้ โดยการประมูลและลงนามสัญญาต้องโปร่งใส เป็นไปตามกฎหมาย หลายโครงการก็ประสบความสําเร็จแล้ว หน้าที่ของรัฐบาลต้องดูแลประชาชนทุกกลุ่ม รวมทั้งประชาชนผู้มีรายได้น้อยทั้งลดรายจ่ายและเพิ่มราย นายกรัฐมนตรียังยืนว่า ที่ยืนหยัดได้เพราะไม่เคยเรียกผลประโยชน์จากใคร การอนุมัติดําเนินการเป็นไปตามการเสนอแผนงานโครงการ ผ่านการกลั่นกรองของคณะกรรมการทุกระดับ มีสัดส่วนงบประมาณชัดเจนถูกต้องและเหมาะสม อย่างไรก็ตาม พร้อมรับฟังความคิดเห็นจากสมาชิกสภาผู้แทนราษฎรทุกคน
นายกรัฐมนตรียังย้ําการจัดสรรงบประมาณนั้น เน้นความถูกต้องโปร่งใส คํานึงถึงภาระและความเหมาะสม งบประมาณแบ่งออกเป็นหลายส่วน ทั้งงบกลางของส่วนราชการ งบบูรณาการ ขออย่านํางบประมาณฟื้นฟูมาปะปนกับงบประมาณรายจ่ายในงบประมาณปี 64 สําหรับการจัดซื้อเรือดําน้ํา ยืนยันว่า ยึดหลักเหตุผลความจําเป็น ดําเนินการด้วยความโปร่งใส รวมทั้งพัฒนาเส้นทางคมนาคม ทั้งเพิ่มถนนสายใหม่และแก้ไขถนนเส้นเก่าที่มีปัญหา ก็ทยอยดําเนินการอย่างต่อเนื่องเพราะไม่สามารถดําเนินการแล้วเสร็จภายใน 1-2 ปี ขอยืนยันว่างบประมาณที่อนุมัติยึดตามพันธกิจของหน่วยงานเป็นสําคัญ
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-งานรับรางวัลอุตสาหกรรมสีเขียวและสัมมนาแลกเปลี่ยนความรู้ Green Industry Forum
วันพฤหัสบดีที่ 26 กรกฎาคม 2561
งานรับรางวัลอุตสาหกรรมสีเขียวและสัมมนาแลกเปลี่ยนความรู้ Green Industry Forum
ขอเชิญชวนผู้ประกอบการและประชาชนทั่วไปเข้าร่วมงานรับรางวัลอุตสาหกรรมสีเขียวและสัมมนาหแลกเปลี่ยนความรู้ Green Industry Forum
ขอเชิญชวนผู้ประกอบการและประชาชนทั่วไปเข้าร่วมงานรับรางวัลอุตสาหกรรมสีเขียวและสัมมนาหแลกเปลี่ยนความรู้ Green Industry Forum วันที่ 15 สิงหาคม 2561 เวลา 13.00-16.00 น. ณ ห้องมัฆวานรังสรรค์ สโมสรทหารบก (วิภาวดี) กรุงเทพฯ
รัฐบาลไทย-ข่าวทำเนียบรัฐบาล-อธิบดีกรมบังคับคดีร่วมแสดงความเห็นต่อร่างคู่มือเชิงปฏิบัติการของกฎหมายแม่แบบว่าด้วยกฎหมายหลักประกันทางธุรกิจ ณ กรุงเวียนนา ประเทศออสเตรีย
วันศุกร์ที่ 21 ธันวาคม 2561
อธิบดีกรมบังคับคดีร่วมแสดงความเห็นต่อร่างคู่มือเชิงปฏิบัติการของกฎหมายแม่แบบว่าด้วยกฎหมายหลักประกันทางธุรกิจ ณ กรุงเวียนนา ประเทศออสเตรีย
อธิบดีกรมบังคับคดีร่วมแสดงความเห็นต่อร่างคู่มือเชิงปฏิบัติการของกฎหมายแม่แบบว่าด้วยกฎหมายหลักประกันทางธุรกิจ ณ กรุงเวียนนา ประเทศออสเตรีย
เมื่อวันพฤหัสบดีที่ ๒๐ ธันวาคม ๒๕๖๑ เวลา ๑๑.๔๕ น. ในการประชุมช่วงเช้าของคณะกรรมาธิการสหประชาชาติว่าด้วยกฎหมายการค้าระหว่างประเทศ (UNCITRAL) คณะทํางานที่ ๖ ว่าด้วยกฎหมายหลักประกันทางธุรกิจ นางสาวรื่นวดี สุวรรณมงคล อธิบดีกรมบังคับคดี ได้แสดงความเห็นต่อร่างคู่มือเชิงปฏิบัติการของกฎหมายแม่แบบว่าด้วยกฎหมายหลักประกัน ทางธุรกิจในส่วนของการตรวจสอบข้อมูลการขึ้นทะเบียนของทรัพย์ที่หลักประกันทางธุรกิจ (Searching the Registry) โดยได้เสนอให้ร่างคู่มือฯ ในส่วนนี้มีการกําหนดให้เจ้าพนักงานบังคับคดีมีหน้าที่ในการตรวจสอบข้อมูลดังกล่าว นอกเหนือจากที่ร่างคู่มือฯ กําหนดให้เจ้าหนี้ตามคําพิพากษาหรือเจ้าพนักงานพิทักษ์ทรัพย์ ทั้งนี้ เพื่อให้การบังคับหลักประกันและการบังคับคดีตามคําพิพากษามีความถูกต้องและสอดคล้องกับหลักของบุริมสิทธิด้วย ซึ่งที่ประชุมมีมติเห็นด้วยกับข้อเสนอดังกล่าว
รัฐบาลไทย-ข่าวทำเนียบรัฐบาล-ออมสิน จัดประชุมเวิร์คช็อป “ออมสินโลก” ผลักดันนวัตกรรมดิจิตอล ตอบโจทย์ Thailand 4.0 สัมฤทธิ์ผล
วันจันทร์ที่ 15 พฤษภาคม 2560
ออมสิน จัดประชุมเวิร์คช็อป “ออมสินโลก” ผลักดันนวัตกรรมดิจิตอล ตอบโจทย์ Thailand 4.0 สัมฤทธิ์ผล
วันนี้ (12 พฤษภาคม 2560) ณ ห้องกรุงเทพ 2 ชั้น M โรงแรมเซ็นทารา แกรนด์ แอท เซ็นทรัลพลาซ่า ลาดพร้าว สถาบันธนาคารออมสินโลก (World Savings and Retail Banking Institute หรือ WSBI) ได้จัดประชุม WSBI Innovation Work Shop in Bangkok
วันนี้ (12 พฤษภาคม 2560) ณ ห้องกรุงเทพ 2 ชั้น M โรงแรมเซ็นทารา แกรนด์ แอท เซ็นทรัลพลาซ่า ลาดพร้าว สถาบันธนาคารออมสินโลก (World Savings and Retail Banking Institute หรือ WSBI) ได้จัดประชุม WSBI Innovation Work Shop in Bangkok ภายใต้หัวข้อ “Innovation Hacks ASIA – Share Insights and Learn from Your peers” เพื่อเรียนรู้และแลกเปลี่ยนประสบการณ์แนวทางการดําเนินธุรกิจธนาคารในยุคดิจิตอล ให้แก่สมาชิกสถาบันออมสินโลกภาคพื้นเอเชียและแปซิฟิค ธนาคาร และสถาบันการเงินในประเทศเพื่อนบ้านที่ไม่ได้เป็นสมาชิกสถาบันธนาคารออมสินโลก โดยมี นายอิสระ วงศ์รุ่ง รองผู้อํานวยการธนาคารออมสิน กลุ่มลูกค้าบุคคล และ Mr.Chris De Noose กรรมการผู้จัดการสถาบันธนาคารออมสินโลก ร่วมเปิดการประชุม
นายอิสระ วงศ์รุ่ง รองผู้อํานวยการธนาคารออมสิน กลุ่มลูกค้าบุคคล เปิดเผยว่า แผนพัฒนาการเศรษฐกิจและสังคมแห่งชาติ ฉบับที่ 12 พ.ศ.2560-2564 ของสํานักงานคณะกรรมการพัฒนาการเศรษฐกิจและสังคมแห่งชาติ (สศช.) ได้กําหนดสอดคล้องกับยุทธศาสตร์ของชาติที่ต้องการกระตุ้นเศรษฐกิจไทยให้มีมูลค่าสูงและขับเคลื่อนด้วยนวัตกรรม หรือ Thailand 4.0 มีเป้าหมายมุ่งไปสู่การผลิตที่มีมูลค่าสูง การผลิตนวัตกรรม ตลอดจนบริการต่างๆ ที่ทันสมัย ซึ่งจะทําได้โดยมุ่งเน้นการสนับสนุนเทคโนโลยี ความคิดสร้างสรรค์ การวิจัย และนวัตกรรม สําหรับในส่วนของธนาคารออมสิน ได้ดําเนินการพัฒนาด้านเทคโนโลยีทางการเงินมาอย่างต่อเนื่องในช่วงหลายปีที่ผ่านมาเพื่อให้บริการแก่ลูกค้าอย่างสะดวก รวดเร็ว และถูกต้อง ควบคู่กับพัฒนาความรู้ทางการเงินของเด็กๆ และคนไทยทุกคนทั่วประเทศ ผ่านโครงการ ช่องทางต่างๆ มากมายรวมถึงตอบสนองโครงการต่างๆ ของรัฐบาลที่ต้องการให้บริการทางการเงินภาครัฐ หรือสวัสดิการของรัฐ ไปถึงประชาชนได้รวดเร็ว ถูกต้อง และปลอดภัย
ทั้งนี้ ในปัจจุบันธนาคารออมสินได้กําหนดแนวคิด GSB New Century หรือ ธนาคารออมสินศตวรรษใหม่ โดยมีลูกค้าเป็นจุดศูนย์กลางที่ธนาคารออมสินจะตอบโจทย์การพัฒนาบริการ ธนาคารฯ จึงได้นํานวัตกรรมทางการเงินใหม่ๆ เทคโนโลยีทางดิจิตอล เพื่อพัฒนาบริการทางการเงินใหม่ๆ ในทุกที่ ทุกเวลา
“การประชุมในครั้งนี้ มีประเด็นที่จะผลักดันด้วยความพยายามอย่างต่อเนื่องของเหล่าสมาชิก WSBI ในการปรับปรุงประสบการณ์ของลูกค้า เรื่องบริการทางการเงินในโลกยุคดิจิตอล และสํารวจเพิ่มเติมในด้านเทคโนโลยี digitization ตลอดจนนวัตกรรม ว่าจะสามารถทําให้ธนาคารขยายไปสู่กลุ่มเป้าหมายและลูกค้าได้มากขึ้นอย่างไร ตลอดจนร่วมแบ่งปันข้อมูลเชิงลึก และมุมมองในแง่ต่างๆ” นายอิสระ กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รอง นรม,และ รมร พณ. นายจุรินทร์ฯ  สั่งตั้งวอร์รูม ในกรอ.พาณิชย์ รับมือตัด GSP เร่งเจาะตลาดรายมณฑล-รายรัฐ
วันพุธที่ 30 ตุลาคม 2562
รอง นรม,และ รมร พณ. นายจุรินทร์ฯ  สั่งตั้งวอร์รูม ในกรอ.พาณิชย์ รับมือตัด GSP เร่งเจาะตลาดรายมณฑล-รายรัฐ
รอง นรม,และ รมร พณ. นายจุรินทร์ฯ  สั่งตั้งวอร์รูม ในกรอ.พาณิชย์ รับมือตัด GSP เร่งเจาะตลาดรายมณฑล-รายรัฐ
นางสาวรัชดา ธนาดิเรก เปิดเผยถึงการแก้ปัญหาการถูกตัดสิทธิจีเอสพีว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ มอบหมายให้ทูตพาณิชย์ที่กรุงวอชิงตัน ประสานงานกับเอกอัครราชทูตไทยประจํากรุงวอชิงตันและทูตแรงงานเพื่อที่จะได้นัดหมายไปหารือกับผู้แทนการค้าสหรัฐ และได้รับแจ้งว่าจะหารือกันในวันศุกร์นี้
ส่วนการเตรียมการสําหรับการแก้ไขปัญหาในเรื่องของการตลาดจะมี 2 ส่วน อย่างแรก ในภาพรวมที่ได้ทําก่อนการตัดจีเอสพี คือการบุกตลาดใหญ่ทั่วโลก 10 กลุ่มตลาดใหญ่ เช่น จีน อินเดีย สหรัฐอเมริกา การการดําเนินการจะลงลึกถึงหลายมณฑล เช่น ในจีน หรือรายรัฐในสหรัฐอเมริกา
ส่วนที่สอง สําหรับหมวดสินค้าที่ถูกตัด GSP มี 500 กว่ารายการด้วยกันนั้น นายจุรินทร์ได้มอบให้ปลัดกระทรวงจัดตั้งวอร์รูมในเรื่องนี้ขึ้น เพื่อหารือร่วมกันระหว่างกระทรวงพาณิชย์และภาคเอกชนที่ได้รับผลในเรื่องของภาษีที่ต้องจ่ายในการนําเข้าสินค้าไปยังสหรัฐเฉพาะตัวที่ได้รับผลกระทบสําคัญๆ โดยให้หารือกันและหาข้อสรุปร่วมกันว่ากระทรวงพาณิชย์จะเข้าไปมีบทบาทสําคัญในการช่วยเหลือคลี่คลายปัญหานี้อย่างไร ชดเชยอย่างไร หรือเจาะตลาดอื่นหรือเข้าไปดูแลช่วยเหลืออย่างไร
รัฐบาลไทย-ข่าวทำเนียบรัฐบาล-นายกรัฐมนตรี ย้ำการผลิตเหล้าเถื่อนมีความผิดตามกฎหมาย และเป็นอันตรายต่อผู้บริโภค เจ้าหน้าที่จำเป็นต้องจับกุมเพื่อประโยชน์ของประชาชนเอง
วันพุธที่ 1 กุมภาพันธ์ 2560
นายกรัฐมนตรี ย้ําการผลิตเหล้าเถื่อนมีความผิดตามกฎหมาย และเป็นอันตรายต่อผู้บริโภค เจ้าหน้าที่จําเป็นต้องจับกุมเพื่อประโยชน์ของประชาชนเอง
นายกรัฐมนตรี ย้ําการผลิตเหล้าเถื่อนมีความผิดตามกฎหมาย และเป็นอันตรายต่อผู้บริโภค เจ้าหน้าที่จําเป็นต้องจับกุมเพื่อประโยชน์ของประชาชนเอง
วันนี้ (30 มกราคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรี ให้สัมภาษณ์สื่อมวลชนภายหลังการประชุมคณะรัฐมนตรี กับประเด็นสังคมในการเอื้อประโยชน์ ให้มีการจับกุมผู้กระทําความผิดตามกฎหมาย มาตรา 43 ผลิตสุราเถื่อนว่า ถือได้ว่าเป็นความผิดทั้งในด้านกฎหมายและถือเป็นความผิดด้านการประกอบกิจการที่เป็นอันตรายต่อผู้บริโภค ทั้งนี้เนื่องจากการผลิตสินค้าที่ไม่ถูกหลักอานามัย ซึ่งก็ผิดตามหลักที่กระทรวงสาธารณสุขได้กําหนด และเป็นอันตรายอย่างมากต่อผู้บริโภค จึงจําเป็นต้องจับกุมตัวมาดําเนินคดี
--- -- -- -- -- -- -- -- -- -- -- -- -- -- -
กลุ่มประชาสัมพันธ์และเผยแพร่
สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงาน “Consultative Forum on Digital Competitiveness 2018”
วันอังคารที่ 27 มีนาคม 2561
รมว.ดิจิทัลฯ เป็นประธานเปิดงาน “Consultative Forum on Digital Competitiveness 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงานและบรรยายพิเศษในงาน “Consultative Forum on Digital Competitiveness 2018” โดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) และสํานักงานส่งเสริมเศรษฐกิจดิจิทัล (ดีป้า) หน่วยงานในสังกัดกระทรวงฯ ได้ตระหนักถึงความสําคัญในการพัฒนาขีดความสามารถในการแข่งขันด้านดิจิทัลของประเทศ เพื่อเป็นการสร้างโอกาสและดึงดูดการลงทุนจากต่างประเทศ อันจะเป็นแรงขับเคลื่อนที่สําคัญในการพัฒนาเศรษฐกิจและสังคมดิจิทัลของรัฐบาล จึงได้ร่วมมือกับสมาคมการจัดการธุรกิจแห่งประเทศไทย หรือ ทีเอ็มเอ (TMA) จัดการประชุมดังกล่าวขึ้น เพื่อเป็นเวทีในการสื่อสารและหารือแนวทางในการยกระดับขีดความสามารถในการแข่งขันด้านดิจิทัลของประเทศไทย ระหว่างผู้ประกอบการภาคธุรกิจเอกชนกับผู้บริหารของกระทรวงดิจิทัลฯ สําหรับนํามาเป็นแนวทางในการกําหนดยุทธศาสตร์การยกระดับขีดความสามารถในการแข่งขันด้านดิจิทัลของประเทศไทยต่อไปในอนาคต เมื่อวันที่ 26 มีนาคม 2561 ณ โรงแรมอินเตอร์คอนติเนนตัล ถนนเพลินจิต เขตปทุมวัน กรุงเทพฯ
**********************
รัฐบาลไทย-ข่าวทำเนียบรัฐบาล-ดึงเด็กบนถนนกลับไปเรียน
วันจันทร์ที่ 30 กันยายน 2562
ดึงเด็กบนถนนกลับไปเรียน
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานเปิดการประชุมแนะนําโครงการ Children in Street เพื่อช่วยเหลือเด็กและเยาวชนบนท้องถนนในพื้นที่กรุงเทพมหานคร
เมื่อวันพุธที่ 25 กันยายน 2562 นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานเปิดการประชุมแนะนําโครงการ Children in Street เพื่อช่วยเหลือเด็กและเยาวชนบนท้องถนนในพื้นที่กรุงเทพมหานคร โดยมี ดร.กมล รอดคล้าย ที่ปรึกษารัฐมนตรีช่วยว่าการกระทรวงศึกษาธิการ, นายสมเกียรติ ตันดิลกตระกูล ผู้ช่วยเลขานุการรัฐมนตรีว่าการกระทรวงศึกษาธิการ, นายพัฒนะพงษ์ สุขมะดัน ผู้ช่วยผู้จัดการกองทุนเพื่อความเสมอภาคทางการศึกษา, ดร.วิเลขา ลีสุวรรณ์ รองเลขาธิการสํานักงานส่งเสริมการศึกษานอกระบบและการศึกษาตามอัธยาศัย (สํานักงาน กศน.), นายกุลธร เลิศสุริยะกุล ประธานเครือข่ายองค์กรเพื่อเด็กเร่ร่อน ตลอดจนผู้บริหารกรุงเทพมหานคร ครู กศน.และครูอาสา เข้าร่วมงาน ณ โรงแรมมิราเคิล แกรนด์ คอนเวนชั่น
รมช.ศึกษาธิการ กล่าวว่า กระทรวงศึกษาธิการให้ความสําคัญกับการลดความเหลื่อมล้ําทางการศึกษา โดยกองทุนเพื่อความเสมอภาคทางการศึกษา (กสศ.) เป็นกลไกหนึ่งที่ช่วยลดความเหลื่อมล้ํา ผ่านการบูรณาการร่วมกับหน่วยงานของกระทรวงศึกษาธิการ ตั้งแต่ระดับปฐมวัย ประถมศึกษา มัธยมศึกษา อาชีวศึกษา รวมถึงการศึกษานอกระบบและการศึกษาตามอัธยาศัย (กศน.) เพื่อสนับสนุนช่วยเหลือผู้ขาดแคลนทุนทรัพย์และผู้ด้อยโอกาส ให้ได้รับการศึกษาจนสําเร็จการศึกษาขั้นพื้นฐาน พร้อมทั้งพัฒนาให้มีอาชีพตามความถนัดและศักยภาพที่แตกต่างกัน เพื่อให้พึ่งพาตนเองได้ จึงถือได้ว่าโครงการ Children in Street เป็นส่วนหนึ่งที่ทําให้ประเทศไทยบรรลุพันธสัญญาตาม "เป้าหมายการพัฒนาที่ยั่งยืน" (Sustainable Development Goals – SDGs) ของสหประชาชาติ ที่จะร่วมกันจัดการศึกษาขั้นพื้นฐานให้แก่เด็กและเยาวชนทุกคนได้ครบ 100% ภายในปี 2030 และที่สําคัญจะช่วยให้ประเทศไทยหลุดจากกับดักประเทศรายได้ปานกลาง นําไปสู่การเป็นประเทศรายได้สูง ตามเป้าหมายของยุทธศาสตร์ชาติ 20 ปี ด้วย
สําหรับเด็กบนท้องถนน หรือ Children in Street ซึ่งองค์การยูนิเซฟคาดการณ์ว่า มีจํานวนประมาณ 100 ล้านคนทั่วโลก ที่เป็นเด็กด้อยโอกาสหรือเด็กที่อยู่ในภาวะเปราะบาง ประสบปัญหายากจน ความรุนแรงในครอบครัว ชุมชน และขาดการเข้าถึงการศึกษา สําหรับประเทศไทยมีเด็กและเยาวชนที่ตกหล่น ไม่ได้รับการศึกษาอยู่หลายแสนคน โดยกรุงเทพฯ เป็นเมืองที่มีเด็กข้างถนนกระจุกตัวอยู่มากที่สุด ส่วนใหญ่ใช้ชีวิตแบบไร้ทิศทาง ต้องดิ้นรนเพื่อความอยู่รอด และตกเป็นเหยื่อของตลาดสีเทาและธุรกิจทางเพศ หากปล่อยให้มีจํานวนเพิ่มมากขึ้นอย่างต่อเนื่อง อาจจะส่งผลกระทบกับภาครัฐและภาคสังคมในอนาคตได้ จึงจําเป็นต้องเข้าไปดูแลเด็กเหล่านี้ โดยอาศัยความร่วมมือระหว่างกระทรวงศึกษาธิการ กระทรวงการพัฒนาสังคมและความมั่นคงของมนุษย์ รวมถึงภาคีเครือข่ายต่าง ๆ
ในส่วนของกระทรวงศึกษาธิการ มีครู กศน. ที่ครอบคลุมอยู่ทุกพื้นที่ทั่วประเทศ สามารถลงพื้นที่ช่วยสํารวจ ค้นหา และให้ความช่วยเหลือในรูปแบบ "ครูข้างถนน" และ "คนทํางานกับเด็กบนท้องถนน" ที่จะเข้าใจปัญหาและรู้จักเด็กเป็นอย่างดี พร้อมบูรณาการกับเครือข่าย เพื่อหาวิธีการที่จะช่วยเหลือ ส่งเสริม จัดสถานที่เรียน หรือส่งเสริมอาชีพตามความพร้อมและความเหมาะสมของแต่ละบุคคล เพื่อไม่ให้เด็กหลุดไปในการศึกษานอกระบบมากไปจากปัจจุบัน
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.: รายงาน
รัฐบาลไทย-ข่าวทำเนียบรัฐบาล-กรมอนามัย กระทรวงสาธารณสุข ชี้แจงข้อกังวลต่อร่างประกาศกระทรวง เรื่อง หลักเกณฑ์ มาตรการควบคุม การประกอบกิจการให้บริการจัดส่งอาหาร [กระทรวงสาธารณสุข]
วันศุกร์ที่ 22 พฤษภาคม 2563
กรมอนามัย กระทรวงสาธารณสุข ชี้แจงข้อกังวลต่อร่างประกาศกระทรวง เรื่อง หลักเกณฑ์ มาตรการควบคุม การประกอบกิจการให้บริการจัดส่งอาหาร [กระทรวงสาธารณสุข]
กรมอนามัย กระทรวงสาธารณสุข ชี้แจงข้อกังวลต่อร่างประกาศกระทรวง เรื่อง หลักเกณฑ์ มาตรการควบคุม การประกอบกิจการให้บริการจัดส่งอาหาร ยืนยัน ต้องผ่านกระบวนการรับฟังความคิดเห็นจากหลายส่วน เพื่อความเหมาะสมแล
แพทย์หญิงพรรณพิมล วิปุลากร อธิบดีกรมอนามัย เปิดเผยว่า จากกรณีที่มีการนําเสนอข่าวประเด็นการจัดทําร่างประกาศกระทรวงสาธารณสุข เรื่อง หลักเกณฑ์ มาตรการควบคุม การประกอบกิจการให้บริการจัดส่งอาหาร โดยในข่าวได้มีการยกตัวอย่างข้อปฏิบัติย่อยบางส่วน เช่น ผู้จัดส่งอาหารจะต้องเลือกอาหารที่มาจากร้านที่ได้ขึ้นทะเบียนได้รับการรับรองจากหน่วยงานราชการเจ้าพนักงานท้องถิ่นหรือจากร้านอาหารที่สามารถระบุแหล่งที่มาของวัตถุดิบได้ หรือข้อที่กําหนดให้ผู้ให้บริการจัดส่งอาหารจะต้องเลือกให้บริการแต่แหล่งอาหารที่ใช้บรรจุภัณฑ์ที่เหมาะสมกับอาหาร ถูกสุขลักษณะ ป้องกันการปนเปื้อน หรือตัวอย่างข้อที่ให้ผู้ให้บริการจัดส่งออกอาหารต้องมีระบบคัดกรองผู้ส่งอาหาร ตรวจสอบประวัติ ตรวจสุขภาพอย่างละเอียดว่าไม่เป็นโรคติดต่อร้ายแรง ไม่เป็นพาหะนําโรค เป็นต้น โดยกังวลว่าข้อกําหนดในร่างประกาศกระทรวงอาจส่งผลต่อผู้ประกอบธุรกิจการส่งสินค้าหรืออาหาร และกระทบกับการประกอบอาชีพของผู้จัดส่งอาหาร (Driver) ได้นั้น
ทั้งนี้ ประเด็นดังกล่าวกรมอนามัยขอชี้แจงว่า ในขณะนี้เป็นเพียงขั้นตอนด้านวิชาการในการหาข้อมูล รับฟังความคิดเห็นจากผู้ที่เกี่ยวข้องเพื่อพัฒนาเป็นคําแนะนําผู้ประกอบกิจการ คุ้มครองสุขภาพของผู้รับบริการ (ผู้บริโภค) จากการใช้บริการของผู้ประกอบกิจการจัดส่งอาหาร ขณะเดียวกันก็เป็นการป้องกันและลดความเสี่ยงจากการแพร่กระจายและลดโอกาสการรับสัมผัสของเชื้อโรคในระหว่างการจัดส่งอาหาร ซึ่งร่างประกาศกระทรวงสาธารณสุขดังกล่าวอยู่ในระหว่างกระบวนการรับฟังความคิดเห็นจากผู้มีส่วนได้ส่วนเสียและหน่วยงานที่เกี่ยวข้อง เช่น ผู้ประกอบกิจการ เจ้าหน้าที่ในระดับศูนย์อนามัย สํานักงานสาธารณสุขจังหวัด องค์กรปกครองส่วนท้องถิ่น สถาบันการศึกษา และหน่วยงานอื่นที่เกี่ยวข้อง เพื่อศึกษาความเป็นไปได้และความเหมาะสมของหลักเกณฑ์ หรือมาตรการด้านวิชาการที่ปรากฏ อีกทั้งได้มีการเชิญผู้ประกอบกิจการ (platform) ทุกหน่วยงาน มาร่วมปรึกษาหารือและให้ข้อเสนอแนะ เพื่อให้เกิดความเหมาะสมกับสถานการณ์ปัจจุบัน โดยไม่ก่อให้เกิดผลกระทบกับการประกอบอาชีพของผู้จัดส่งอาหาร (Driver) ซึ่งขณะนี้อยู่ระหว่างการพิจารณาความเหมาะสมและความเป็นไปได้ ส่วนในการออกเป็นประกาศยังต้องผ่านคณะกรรมการกลั่นกรองตามกระบวนการต่อไป
***
ศูนย์สื่อสารสาธารณะ / 22 พฤษภาคม 2563
รัฐบาลไทย-ข่าวทำเนียบรัฐบาล-องคมนตรี ตรวจเยี่ยม โรงพยาบาลสมเด็จพระยุพราชเชียงของ จังหวัดเชียงราย
วันศุกร์ที่ 9 กุมภาพันธ์ 2561
องคมนตรี ตรวจเยี่ยม โรงพยาบาลสมเด็จพระยุพราชเชียงของ จังหวัดเชียงราย
พลเอก สุรยุทธ์ จุลานนท์ องคมนตรี คณะกรรมการมูลนิธิฯ และผู้บริหารกระทรวงสาธารณสุข ตรวจเยี่ยมการดําเนินงานโรงพยาบาลสมเด็จพระยุพราชเชียงของ จังหวัดเชียงราย
พลเอก สุรยุทธ์ จุลานนท์ องคมนตรี คณะกรรมการมูลนิธิฯ และผู้บริหารกระทรวงสาธารณสุข ตรวจเยี่ยมการดําเนินงานโรงพยาบาลสมเด็จพระยุพราชเชียงของ จังหวัดเชียงราย ดูแลผู้ป่วยติดบ้านติดเตียงที่บ้าน ลดทุกข์เพิ่มสุข ให้ผู้ป่วยและครอบครัว มีศักยภาพในการผ่าตัด เป็นแม่ข่ายให้โรงพยาบาลใกล้เคียง ทําให้ประชาชนเข้าถึงบริการ ไม่เสียเวลาเดินทางไปรักษาในเมือง
วันนี้ (9กุมภาพันธ์25561) ที่โรงพยาบาลสมเด็จพระยุพราชเชียงของ จังหวัดเชียงรายพลเอก สุรยุทธ์ จุลานนท์ องคมนตรี รองประธานกรรมการมูลนิธิโรงพยาบาลสมเด็จพระยุพราช พร้อมด้วยแพทย์หญิงพรรณพิมล วิปุลากร รองปลัดกระทรวงสาธารณสุข และคณะกรรมการมูลนิธิโรงพยาบาลสมเด็จพระยุพราช ตรวจเยี่ยมการดําเนินงาน และมอบถุงของขวัญพระราชทานให้ผู้ป่วย
โรงพยาบาลสมเด็จพระยุพราชเชียงของเป็นโรงพยาบาลเพื่อประชาชน ส่งเสริมให้ประชาชนมีสุขภาพดี เจ้าหน้าที่มีความสุข ระบบสุขภาพยั่งยืนภายใต้อัตลักษณ์ของโรงพยาบาลฯ“สามัคคี ประหยัด รับผิดชอบ”เป็นโรงพยาบาลคุณธรรม สอดคล้องกับนโยบายการพัฒนาคุณภาพบริการของกระทรวงสาธารณสุข เป็นแม่แบบให้กับโรงพยาบาลชุมชนอื่นๆ ทั่วประเทศ เน้นการทํางานเชิงรุก โดยจัดตั้งคณะกรรมการพัฒนาคุณภาพชีวิตและระบบสุขภาพอําเภอ มีทีมแพทย์ พยาบาล ทีมสหสาขาร่วมกับชุมชน และองค์กรปกครองส่วนท้องถิ่น ออกดูแลผู้ป่วยติดบ้าน ติดเตียง ที่บ้าน กลุ่มผู้ป่วยด้อยโอกาส กลุ่มผู้พิการ ผู้ป่วยโรคเรื้อรังระยะสุดท้าย และโรคมะเร็ง ดูแลตั้งแต่เริ่มป่วยจนกระทั่งเสียชีวิต ช่วยลดทุกข์เพิ่มสุขให้กับครอบครัวผู้ป่วย ลดค่าใช้จ่ายการเดินทางมารับบริการที่โรงพยาบาล และลงพื้นที่ทํากายภาพบําบัด อัมพฤกษ์ อัมพาต กลุ่มเจ็บป่วยเรื้อรังและโรคข้อกระดูก และติดตามพื้นฟูสมรรถภาพผู้ป่วยโรคหลอดเลือด ผู้ป่วยโรคหลอดเลือดสมองรายใหม่ที่บ้านครบทั้ง96ราย
นอกจากนี้ ได้พัฒนาระบบบริการสุขภาพตามService planมีศักยภาพในเรื่องศัลยกรรมเป็นแม่ข่ายให้กับโรงพยาบาลชุมชนใกล้เคียง ทําให้ประชาชนเข้าถึงบริการไม่ต้องเดินทางไปผ่าตัดยังเมืองใหญ่ เช่น มะเร็งเต้านม ไทรอยด์ ผ่าตัดมดลูก ผ่าคลอด ไส้ติ่ง ไส้เลื่อน เป็นต้น ได้มาตรฐานโรงพยาบาลเอชเอ(HA)มีบริการฟอกไตทางเส้นเลือด จํานวน16เตียง ด้วยแพทย์อายุกรรมโรคไต รวมทั้งได้มาตรฐานคุณภาพห้องปฏิบัติการทางการแพทย์ ซึ่งทําให้การตรวจวินิจฉัย มีความแม่นยําได้มาตรฐาน
ทั้งนี้ โรงพยาบาลสมเด็จพระยุพราชเชียงของ ติดกับสาธารณรัฐประชาธิปไตยประชาชนลาว เป็นโรงพยาบาลชุมชนขนาด90เตียง ให้บริการประชาชนในอําเภอเชียงของ เวียงแก่น และขุนตาล รวม 64,181 คนข้อมูลปี2560มีผู้ป่วยนอก37,692คน ผู้ป่วยใน5,237คน อัตราครองเตียงผู้ป่วยใน ร้อยละ90.59โรคที่พบบ่อยคือ ความดันโลหิตสูง โรคระบบทางเดินหายใจ และเบาหวาน และให้บริการรักษาพยาบาลผู้ป่วยจากประเทศสาธารณรัฐประชาธิปไตยประชาชนลาวผู้ป่วยนอก5,161คน ผู้ป่วยใน773คน
รัฐบาลไทย-ข่าวทำเนียบรัฐบาล-รมว.พม. พร้อมดึงวินรถจักรยานยนต์รับจ้าง เป็นเครือข่าย พม. แจ้งสายด่วน 1300 ศูนย์ช่วยเหลือสังคม
วันศุกร์ที่ 9 สิงหาคม 2562
รมว.พม. พร้อมดึงวินรถจักรยานยนต์รับจ้าง เป็นเครือข่าย พม. แจ้งสายด่วน 1300 ศูนย์ช่วยเหลือสังคม
รมว.พม. พร้อมดึงวินรถจักรยานยนต์รับจ้าง เป็นเครือข่าย พม. แจ้งสายด่วน 1300 ศูนย์ช่วยเหลือสังคม
วันนี้ (9 ส.ค. 62) เวลา 15.30 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ตรวจเยี่ยมการดําเนินงานของศูนย์ช่วยเหลือสังคม กระทรวง พม. และศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) โดยได้ให้กําลังใจเจ้าหน้าที่ผู้ปฏิบัติงาน พร้อมทั้งได้ให้ข้อเสนอแนะแนวทางการปฏิบัติงานกับเจ้าหน้าที่
นายจุติ กล่าวว่า การตรวจเยี่ยมการดําเนินงานหน่วยงานในครั้งนี้ ได้เน้นย้ําให้ข้าราชการและเจ้าหน้าที่ผู้ปฏิบัติงานอย่างเต็มที่และเต็มกําลัง เพื่อช่วยเหลือประชาชนที่ประสบปัญหาอย่างเร่งด่วนและทันต่อสถานการณ์ พร้อมทั้งกระตุ้นการมีส่วนร่วมของภาคประชาชน เช่น วินรถจักรยานยนต์รับจ้าง และประชาชนทุกคน ให้เข้ามาเป็นเครือข่ายอาสาสมัครพัฒนาสังคมและความมั่นคงของมนุษย์ (อพม.)ในการชี้เป้า เฝ้าระวังประชาชนที่ประสบความเดือดร้อนและประสบปัญหาทางสังคม ทั้งนี้ หากประชาชนพบเห็นผู้ประสบปัญหาทางสังคม สามารถแจ้งศูนย์ช่วยเหลือสังคม กระทรวง พม. สายด่วน 1300 บริการ 24 ชั่วโมงซึ่งพร้อมให้บริการและประสานส่งต่อไปยังหน่วยงานภาครัฐ องค์กรภาคเอกชน และภาคประชาสังคมที่เกี่ยวข้อง อีกทั้ง การบูรณาการปฏิบัติงานร่วมกับจิตอาสาและ อพม. ในพื้นที่ ตลอด 24 ชั่วโมง เพื่อให้บริการคําปรึกษาแนะนําแก่ผู้ประสบปัญหาทางสังคมทั่วประเทศ ผ่าน 4 ช่องทาง ได้แก่ 1) โทรศัพท์ภายในประเทศ โทร. สายด่วน 1300 2) สื่อสังคมออนไลน์ (Social Media) 3) ติดต่อด้วยตนเอง (walk in) ที่ศูนย์ช่วยเหลือสังคม กระทรวง พม. สะพานขาว กรุงเทพฯ และ 4) โทรศัพท์ระหว่างประเทศ โทร. (00)66 99 130 1300
นายจุติ กล่าวต่อไปว่า สําหรับศูนย์ช่วยเหลือสังคม กระทรวง พม. มีภารกิจหน้าที่ให้บริการประชาชน ผ่านโทรสายด่วน 1300 บริการทุกวัน 24 ชั่วโมง เป็นศูนย์กลางในการให้คําแนะนําปรึกษารับเรื่องราวร้องทุกข์แก่ประชาชนผู้ประสบปัญหาสังคมอย่างครอบคลุมทุกพื้นที่โดยไม่เลือกปฏิบัติ ซึ่งมีเจ้าหน้าที่และนักสังคมสงเคราะห์วิชาชีพปฏิบัติงานพร้อมให้คําแนะนําปรึกษาการช่วยเหลือและประสานส่งต่อ รวมทั้งการช่วยเหลือเชิงรุก โดยมีหน่วยเคลื่อนที่เร็ว (Moblie Team) ลงพื้นที่ช่วยเหลือผู้ประสบปัญหาสังคมในภาวะวิกฤต โดยมุ่งเน้นการสงเคราะห์ ช่วยเหลือ และคุ้มครองสวัสดิภาพ ภายใต้ระบบเชื่อมโยงกับหน่วยปฏิบัติระดับกรมในกระทรวง พม. และภาคีเครือข่ายทั้งภายในและต่างประเทศ อีกทั้งการติดตามการให้ความช่วยเหลือ ผู้ประสบปัญหาทางสังคมให้พ้นภาวะวิกฤตและคืนสู่สังคมได้อย่างปกติสุขต่อไป
"สําหรับสถิติการให้ความช่วยเหลือผู้ประสบปัญหาสังคมของศูนย์ช่วยเหลือสังคม สายด่วน 1300 ตั้งแต่วันที่ 1 ตุลาคม 2561 ถึงวันที่ 4 สิงหาคม 2562 พบว่า มีการให้บริการรวม 100,417 กรณี เฉลี่ย 326 กรณีต่อวัน โดยปัญหาสังคมที่ได้รับแจ้งสูงสุด ได้แก่ ปัญหาครอบครัวยากจน ความรุนแรงในครอบครัวและสังคม เป็นต้น นอกจากนี้ ยังมีการสอบถามถึงสิทธิและบริการตามภารกิจกระทรวง พม. อาทิ เงินอุดหนุนเด็กแรกเกิด และเบี้ยยังชีพผู้สูงอายุ เป็นต้น” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ ถวายกัปปิยภัณฑ์พระสงฆ์ สามเณร และมอบถุงยังชีพช่วยเหลือประชาชนผู้ประสบอุทกภัย
วันเสาร์ที่ 14 กันยายน 2562
รมต.นร. นายเทวัญ ฯ ถวายกัปปิยภัณฑ์พระสงฆ์ สามเณร และมอบถุงยังชีพช่วยเหลือประชาชนผู้ประสบอุทกภัย
รมต.นร. นายเทวัญ ฯ ถวายกัปปิยภัณฑ์พระสงฆ์ สามเณร และมอบถุงยังชีพช่วยเหลือประชาชนผู้ประสบอุทกภัย
วันนี้ (14 ก.ย.62)นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย เจ้าประคุณสมเด็จพระมหาธีราจารย์ กรรมการมหาเถรสมาคม เจ้าอาวาสวัดยานนาวา ในฐานะประธานคณะกรรมการฝ่ายสาธารณะสงเคราะห์ ของมหาเถรสมาคม นําคณะสงฆ์ ผู้บริหารสํานักงานพระพุทธศาสนาแห่งชาติ และคณะทํางาน ติดตามสถานการณ์อุทกภัยในพื้นที่ จ. อุบลราชธานี หลังได้รับการรายงานจากสํานักงานพระพุทธศาสนาแห่งชาติพบว่า ผลกระทบของพายุโซนร้อนโพดุลและพายุคาจิกิ เป็นเหตุให้เกิดอุทกภัยในพื้นที่ สร้างความเดือดร้อนแก่ประชาชนรวมถึงพระสงฆ์ที่ต้องเดินลุยน้ําออกมาจากวัดเพื่อรับบิณฑบาตรพุทธศาสนิกชน จํานวนวัดที่ได้รับผลกระทบทั้งสิ้น จํานวน 97 แห่ง ภิกษุ สามเณรได้รับผลกระทบ 691 รูป
วันนี้ รมต.นร. เดินทางไปติดตามสถานการณ์และมอบถุงยังชีพช่วยเหลือประชาชนที่วัดในพื้นที่ อ.เมืองอุบลราชธานี ประกอบด้วย วัดท่ากกแห่ และวัดคูเดื่อ จากนั้นเดินทางไปยังวัดช่างหม้อ ในพื้นที่ อ.วารินชําราบ และเยี่ยมประชาชนที่โรงครัวพระราชทาน โอกาสนี้ เจ้าประคุณสมเด็จพระมหาธีราจารย์ กรรมการมหาเถรสมาคม เจ้าอาวาสวัดยานนาวา ได้ร่วมสมทุบทุนสนับสนุน 50,000 บาท และ รมต.นร. ร่วมสมทบทุนสนับสนุน 10,000 บาท
ช่วงบ่าย คณะเดินทางไปยังวัดมณีวนาราม เพื่อนมัสการเจ้าคณะผู้ปกครอง ระดับเจ้าคณะอําเภอ รองเจ้าคณะอําเภอ และพระเลขานุการฯ จากอําเภอที่ประสบอุทกภัยในพื้นที่ โดย รมต.นร. ได้ถวายกัปปิยภัณฑ์ไปยังวัดที่ประสบอุทกภัย จํานวน 88 วัด
สําหรับการช่วยเหลือเบื้องต้นคณะสงฆ์จังหวัดอุบลราชธานี ร่วมกับสํานักงานพระพุทธศาสนาจังหวัดอุบลราชธานี ได้ตั้งศูนย์ร่วมรับบริจาคสิ่งของ เพื่อช่วยเหลือผู้ประสบอุทกภัยในพื้นที่ ที่ตั้ง ณ วัดมณีวนาราม อ.เมือง จ.อุบลราชธานี มียอดรับบริจาคปัจจุบัน 189,860 บาท และจากการลงพื้นที่เยี่ยมผู้ประสบอุทกภัย มีการถวายเครื่องสมณบริโภคแด่พระภิกษุ สามเณร และมอบสิ่งของ เครื่องอุปโภค บริโภค ให้กับประชาชนในพื้นที่ จํานวน 7 อําเภอ รวมถุงยังชีพที่มอบแล้ว 1,800 ชุด ล่าสุดได้รับรายงานจากสํานักงานป้องกันและบรรเทาสาธารณภัย จ.อุบลราชธานี ว่าสถานการณ์น้ําในพื้นที่ลดลง 4 ซ.ม. ซึ่งหากไม่มีปริมาณน้ําฝนเพิ่ม คาดว่าจะลดลงเรื่อยๆ จนกลับสู่ภาวะปกติ